Trashëgimia Natyrore dhe Kulturore e Rajonit të Ohrit (Shqipëri)

Trashëgimia Natyrore dhe Kulturore e Rajonit të Ohrit është një zonë e mundshme e UNESCO-s, e cila ndodhet në bregun shqiptar të Liqenit të Ohrit, përreth Pogradecit, në Shqipëri.  Rajoni është vlerësuar si një vend i mundshëm i UNESCO-s nga Delegacioni i Përhershëm i Shqipërisë në UNESCO më 5 Shtator 2011,  dhe është vendosur në listën e vendeve të trashëgimisë kulturore në Shqipëri, nën kriteret II, IV, VII dhe IX.  

 Historiku 
djathtas|parapamje| Mozaikë dyshemeje në Kishën Bizantine të Linit. 
Pogradeci dhe rrethina në brigjet e Liqenit të Ohrit për herë të parë ishin të banuara nga Ilirët që në shekullin VI para Krishtit. Gjetjet arkeologjike tregojnë një vendbanim ilir në një kodër të vendosur në veri-perëndim të Pogradecit, e cila ishte e fortifikuar në shekullin IV para Krishtit.  

Deri në shekullin III para Krishtit, forcat romake kishin marrë kontrollin e Pogradecit. Rruga antike Via Egnatia mbetjet e së cilës janë gjetur në rajonin e Pogradecit, afër bregut të Liqenit të Ohrit, është dëshmi e pranisë së dikurshme romake në këtë rajon.  

Me kalimin e kohës, banorët e Pogradecit u bënë të njohur si Arbër e jo Ilirë, dhe përfundimisht u quajtën shqiptarë.  Fortifikimi i qytetit mbeti i paprekur për një kohë të gjatë, dhe vetëm 1400 vjet pas ndërtimit të tyre nga ilirët, zona është populluar nga sllavët.  Gjatë pushtimit sllav midis shekujve VII dhe VIII pas Krishtit, sllavët pushtuan pjesën më të madhe të Ballkanit, përfshirë zonën e Pogradecit. Pas kësaj, bizantinët ishin në gjendje të ngadaltë të rimarrin kontrollin perandorak. Bullgarët më pas hynë në Shqipëri, duke kapur zonën e Pogradecit në shekullin IX dhe vazhduan okupimin deri në shekullin XII.  Gjatë këtyre periudhave të okupimit, jeta prapa mureve të fortifikuara në kodër ishte braktisur, dhe përkundrazi u krijua një vendbanim i ri më afër Liqenit të Ohrit, që është qyteti modern i Pogradecit.  Kalaja e Pogradecit është një referencë për vendbanimin e dikurshëm ilir në kodrën sipër Pogradecit. 

Me kalimin e kohës, qyteti ndryshoi shumë herë gjë që ka lënë gjurmë edhe në zonën përreth, dhe tregon historinë e tij. Qendra historike e Pogradecit tregon arkitekturën shqiptare të shekullit XIX dhe XX.  Mozaikët e katit dhe kisha në fshatin Lin tregojnë praninë historike të krishterimit në zonë, që daton që nga koha e Perandorisë Bizantine.  

 Shih edhe 

 Pogradeci 
 Liqeni i Ohrit 
 Plazhi i Pogradecit 
 Kalaja e Pogradecit 
 Bregliqeni shqiptar i Ohrit 
 Rezervati Ndërkufitar Ohër-Prespë 

 Referime 

Kategoria:Trashëgimi botërore në Shqipëri
Kategoria:Liqeni i Ohrit